Sover du godt?

Forskere fra Institut for Folkesundhedsvidenskab på Københavns Universitet har undersøgt danskernes søvn og mobilbrug om natten.

I forbindelse med undersøgelsen satte DR i uge 46 fokus på søvn. Nu følger vi op med resultaterne.

Knap 25.000 danskere har svaret på spørgeskemaet til undersøgelsen. 18 procent angiver, at de tjekker mobilen hver nat, næsten hver nat eller flere gange om ugen. I aldersgruppen 16-25 år er tallet helt oppe på 30 procent. Det falder gradvist med alderen.

Samarbejdet mellem DR og Københavns Universitet er en del af et større forskningsprojekt - SmartSleep - der løber over tre år.